קאסמירו

קרלוס אנריקה קאסמירו או בקיצור קאסמירו (בפורטוגזית: Carlos Henrique Casimiro; נולד ב-23 בפברואר 1992) הוא כדורגלן ברזילאי, המשחק בעמדת הקשר האחורי במנצ'סטר יונייטד ובנבחרת ברזיל.

קריירת מועדונים
קאסמירו נולד בסאו ז'וזה דוס קאמפוס שבברזיל. הוא התחיל את קריירת המשחק שלו בקבוצה הברזילאית סאו פאולו בגיל 11. הוא היה הקפטן של מחלקות הנוער של הקבוצה. באותה תקופה נקרא "קרלאו"("Carlão"), ההגייה הפורטוגזית של שמו הפרטי.

ב-25 ביולי 2010 ערך את הופעת הבכורה בברזילייראו, בהפסד החוץ של קבוצתו לסאנטוס. באותה שנה, ב-15 באוגוסט, כבש את שערו הראשון בתיקו 2:2 נגד קרוזיירו.

ב-2012 זכה עם קבוצתו בגביע סודאמריקנה.

סגנון המשחק המתקל והתוקף של קאסמירו דומה לשני השחקנים שהם המודל לחיקוי שלו, הרנאנס וזינדין זידאן.

ריאל מדריד 
בינואר 2013 הושאל לריאל מדריד, ושיחק רוב העונה במחלקת הנוער שלה, הקסטיליה, ששיחקה באותה עת בליגת המשנה. קאסמירו כבש שער אחד(נגד סבאדל) ב-15 הופעותיו בקסטיליה, והקבוצה הפכה לקבוצת הנוער החזקה בספרד.

ב-20 באפריל 2013, קאסמירו ערך את הופעת הבכורה שלו בקבוצה הבוגרת של ריאל מדריד, בניצחון 1–3 על ריאל בטיס.

ב-10 ביוני 2013 החתימה ריאל מדריד את קאסמירו לארבע שנים ושילמה תמורתו שישה מיליון אירו.

קאסמירו השתתף באופן פעיל במשחקי ההכנה לקראת עונת , במשחק ההכנה הראשון קסמירו נכנס במחצית וכבש את השער האחרון בניצחון 0–6 על בורנמות', ואילו במשחקו השני מול ליון, הקשר נכנס כמחליף בדקה ה-33, וכבש את שערו השני בקבוצה בדקה ה-83, שער שהשווה את התוצאה במשחק שהסתיים בתיקו 2-2. במהלך העונה שימש קאסמירו בעיקר כשחקן ספסל. בסוף עונה זו זכתה ריאל מדריד בליגת האלופות.

פורטו 
עם תחילת ההכנות לקראת עונת  קאסמירו התאמן מספר ימים עם ריאל מדריד, שהודיעה על השאלתו לפורטו למשך עונה שלמה, עם אופציית רכישה בסוף ההשאלה. בעונה זו הוא היה בורג מרכזי בהגעתה המפתיעה של פורטו לרבע גמר ליגת האלופות. בסך הכל הוא שותף ב-41 משחקים בכל המסגרות וכבש 4 שערים, ביניהם שער בבעיטה חופשית בניצחון הגדול 0:4 על פ.צ.בזל בשמינית גמר הצ'מפיונס.

החזרה לריאל מדריד 
בעונת 2015/2016 חזר קאסמירו לריאל מדריד והתברג במהרה בהרכב הראשון של הקבוצה. ועם חזרתו הוארך חוזהו עד 2021. בתחילת העונה, תחת רפא בניטס הוא כמעט לא קיבל דקות, אך לאחר שזידאן מונה כמאמן הוא החל לתפוס את מקומו בקבוצה. ב-13 במרץ 2016 כבש את שערו הראשון בקריירה עבור הבלאנקוס, שער דרמטי בדקה ה-89 במשחק החוץ מול לאס פלמאס שסידר לקבוצתו ניצחון 1:2. בסיום העונה זכה עם ריאל מדריד בליגת האלופות בפעם השנייה בקריירה לאחר תיקו 1-1 מול היריבה העירונית אתלטיקו בגמר ב-120 דקות וניצחון בפנדלים.

בעונת 2016/17 מעמדו בקבוצה המשיך להתחזק, והוא היה לבורג מרכזי בזכייה של ריאל באליפות הראשונה שלה אחרי 5 שנים עם 4 שערים ב-25 הופעות. בנוסף, זכה עם הבלאנקוס פעם נוספת באליפות אירופה כשבגמר ליגת האלופות 2017 הבקיע את השער השני נגד יובנטוס במשחק שהסתיים בניצחונה של ריאל מדריד, 1–4. באוגוסט 2017 כבש בניצחון 1:2 על מנצ'סטר יונייטד בסופרקאפ האירופי. בעונה העוקבת רשם זכייה שלישית ברציפות בליגת האלופות ורביעית בחמש עונות בלבד.

בעונת 2019/20 זכה עם ריאל באליפות ספרד בפעם השנייה בקריירה.

ב-22 באוגוסט 2022 עבר קאסמירו למנצ'סטר יונייטד תמורת 72 מיליון אירו, וחתם על חוזה לארבע שנים. ב-27 באוגוסט ערך את הופעת הבכורה שלו במועדון כאשר נכנס כמחליף בניצחון 0–1 על סאות'המפטון. ב-22 באוקטובר כבש את שער הבכורה בתיקו 1-1 נגד צ'לסי.

נבחרת ברזיל 
בשנת 2011 השתתף באופן פעיל בנבחרת ברזיל עד גיל 20, שזכתה בגביע אמריקה הדרומית 2011 שנערך בפרו. קאסמירו כבש שלושה שערים בטורניר. קאסמירו שיחק את משחקו הרשמי בנבחרת הבוגרת כבר בגיל 19 ב-14 בספטמבר 2011 בשוויון 0-0 מול נבחרת ארגנטינה. הוא זומן לקופה אמריקה לשנת 2015 אך לא זכה לשחק.

במאי 2018 קאסמירו זומן למונדיאל ברוסיה, וערך את הופעתו הראשונה במונדיאל, ב-17 ביוני 2018, כאשר שיחק 60 דקות בשוויון 1-1 מול נבחרת שווייץ.

במאי 2019 זומן קאסמירו לטורניר הקופה אמריקה וזכה לכבוש שער בשלב הבתים מול נבחרת פרו, שער זה היה לשער הראשון של קאסמירו בנבחרת הבוגרת של ברזיל.

נכלל בסגל נבחרת ברזיל לטורניר מונדיאל 2022.

תארים
סאו פאולו
גביע סודאמריקנה: 2012
ריאל מדריד
אליפות ספרד (3): 2016/2017, 2019/2020, 2021/2022
גביע המלך: 2013/2014
הסופרקאפ הספרדי (3): 2017, 2020, 2021/2022
ליגת האלופות (5): 2013/2014, 2015/2016, 2016/2017, 2017/2018, 2021/2022
הסופר קאפ האירופי (3): 2016, 2017, 2022
גביע העולם למועדונים (3): 2016, 2017, 2018

נבחרת ברזיל
קופה אמריקה: 2019

מנצ'סטר יונייטד
 גביע הפוטבול ליג: 2023

אישיים
הנבחרת המצטיינת בקופה אמריקה: 2021

קישורים חיצוניים

 קאסמירו, באתר הרשמי של ריאל מדריד

הערות שוליים

קשרי כדורגל ברזילאים
כדורגלני סאו פאולו
כדורגלני ריאל מדריד
כדורגלני פורטו
כדורגלני מנצ'סטר יונייטד
כדורגלני נבחרת ברזיל
כדורגלנים ברזילאים
כדורגלני ריאל מדריד קסטיליה
כדורגלני קופה אמריקה 2015
כדורגלני קופה אמריקה 2016
כדורגלני מונדיאל 2018
כדורגלני קופה אמריקה 2019
כדורגלני קופה אמריקה 2021
כדורגלני מונדיאל 2022
ברזילאים שנולדו ב-1992